Bulgaaria ja Rumeenia ühinemisest tulenevalt on ühenduse õigusaktidesse vaja teha tehnilist laadi muudatusi, mis ei oma sisulist mõju Eesti ega Euroopa Liidu statistika korraldusele. Nimetatud tehniliste kohanduste eesmärgiks on kahe tulevase liikmesriigi nimetuste, koodide ja edastatavate andmete bulgaaria- ja rumeeniakeelsete nimetuste lisamine ELi õigusaktidesse. Tehnilised kohandused tuleb teha kümnesse määrusesse, kolme direktiivi ja kuude otsusesse. Tulevikus saavad kohandused aluseks Bulgaaria ja Rumeenia statistiliste andmete vahetamisele ühenduse ametiasutuse Eurostatiga, mis on komisjoni allüksus. Kõnealused kohandused sisaldavad samuti peamisi andmeid mitmete statistiliste andmete kogumise objektide kohta (nt. põllumajandustooted).